b'\n_START_ARTICLE_\nRune Tangen\n_START_SECTION_\nStarten p\xc3\xa5 karri\xc3\xa8ren som fotballspiller\n_START_PARAGRAPH_\nRune Tangen startet fotballkarri\xc3\xa8ren som guttespiller i Ekholt Ballklubb, og fra 1976 spilte han for Moss FK. N\xc3\xa6r overgangen til juniorniv\xc3\xa5 i Moss FK begynte han fast som midtstopper. I 1983 spilte han med juniorlaget da de ble norgesmestre._NEWLINE_Tangen gjorde sin debut p\xc3\xa5 Moss FKs A-lag allerede som 17 \xc3\xa5ring i 1982. Han deltok i cupen og ligaen og kom etterhvert opp i lagets A- stall. Da Moss FK ble cupmester i 1983 var han 18 \xc3\xa5r. Han ble tatt med som reserve p\xc3\xa5 benken men hadde ikke nok kamper til \xc3\xa5 bli mester og fikk heller ikke spilletid i finalen._NEWLINE_Fra 1984 ble han fast spiller som midtstopper i Moss FK og p\xc3\xa5 det norske U-21 landslaget. I \xc3\xa5rene som kom ble Tangen en viktig del av klubben med sine ferdigheter som forsvarsspiller. I 1987 overrasket Moss FK og vant det norske seriemesterskapet for f\xc3\xb8rste gang. _NEWLINE_I 1988 ble Tangen tatt ut p\xc3\xa5 det norske landslaget for f\xc3\xb8rste gang. _NEWLINE_I 1989 pr\xc3\xb8vespilte han for klubben Eintracht Frankfurt i tysk Bundesliga. Eintracht var forn\xc3\xb8yd med pr\xc3\xb8veoppholdet og \xc3\xb8nsket en signering. Dav\xc3\xa6rende klubb Moss FK, forlangte en h\xc3\xb8yere sum for Rune Tangen under forhandlingene, noe som f\xc3\xb8rte til at det ikke ble signering til ny klubb._NEWLINE_Han spilte videre i Moss FK ut sesongen 1990, hvorp\xc3\xa5 kontrakten hans gikk ut, og det kom et tilbud om overgang til Rosenborg, hvor Tangen begynte i 1991. Tangen \xc3\xb8nsket overgang til Rosenberg siden han var skuffet over at Moss satte et stopper for proffdr\xc3\xb8mmen. Dessuten var tr\xc3\xb8nderklubben landets ledende p\xc3\xa5 denne tiden, og Tangen kjente ogs\xc3\xa5 RBK-trener Nils Arne Eggen fra den gang han trente Moss. Overgangssummen p\xc3\xa5 275 000 kroner var p\xc3\xa5 tidspunktet rekordsum mellom to klubber i Norge. _NEWLINE_Rune Tangen ble seriemester i 1992, 1993 og cupmester i 1992 under sitt opphold i Rosenborg (1991\xe2\x80\x931993). Til tross for fast plass p\xc3\xa5 serievinnerne i Rosenborg, bestemte han seg for \xc3\xa5 takke nei til nye kontraktstilbud fra klubben, og valgte heller \xc3\xa5 ta en overraskende retur til Moss FK. Siden forrige gang Tangen spilte for mossingene hadde de rykket ned i 1. divisjon (niv\xc3\xa5 to)._NEWLINE_Etter returen til Moss FK bidro Tangen til f\xc3\xb8re klubben til seier i 1.divisjon og nytt opprykk til Eliteserien. Denne gangen klarte Moss FK imidlertid ikke \xc3\xa5 gjenta suksessen slik de gjorde i 1987. Selv med en ung og talentfull Martin Andresen p\xc3\xa5 laget klarte Moss FK kun \xc3\xa5 sikre syv trepoengere, og mossingene rykket ned i 1996 etter et nedrykksdrama i siste serierunde._NEWLINE_Tangen spilte i Moss FK i sesongene fra 1994 til 1996 og ble k\xc3\xa5ret til \xc2\xab\xc3\xa5rets spiller\xc2\xbb i norsk fotball av VG i 1996.\n_START_SECTION_\nProffkarri\xc3\xa8re i utlandet\n_START_PARAGRAPH_\nEtter sesongen i Moss FK i 1996, fikk Tangen et nytt tilbud fra den \xc3\xb8sterrikske fotballklubben FC Tirol Innsbruck. FC Tirols midtstopper Michael Baur hadde f\xc3\xa5tt en alvorlig skade under kamp, og klubben hadde dermed behov for \xc3\xa5 finne en ny midtstopper. Avtalen var i f\xc3\xb8rste omgang at Rune Tangen fikk tre kamper for \xc3\xa5 vise seg frem. I debutkampen presterte han meget godt og scoret ett m\xc3\xa5l. Dette ble etterfulgt av to kamper til hvor Tangen ogs\xc3\xa5 p\xc3\xa5dro seg en mindre skade. FC Tirol besluttet likevel \xc3\xa5 kj\xc3\xb8pe Tangen til tross for skaden, og han fikk dermed tilbud om en to\xc3\xa5rskontrakt med klubben i 1997._NEWLINE_I sesongen 1997\xe2\x80\x931998 kom Rune Tangen tilbake og dannet i starten av sesongen det nye midtforsvaret i FC Tirol med makkeren Aleksander Knavs. Michael Baur kom seg etter den alvorlige skaden og ble midlertidig tildelt ny posisjon som midtbanespiller p\xc3\xa5 laget. FC Tirol hadde ikke budsjett til \xc3\xa5 beholde begge toppspillerne Tangen og Bauer, dermed ble det etter forhandlinger besluttet at Rune Tangen skulle signere ny kontrakt med ligarivalen LASK Linz._NEWLINE_Rune Tangen signerte ny kontrakt med LASK Linz i 1998. Det var flere nordmenn i spillerstallen og blant trenerne i klubben, noe som gjorde videre spill for Linz-klubben interessant for Tangen._NEWLINE_Den norske treneren i klubben, Per Brogeland, hadde tidligere kommet med en uttalelse hvor han fremmet et sterkt \xc3\xb8nske om \xc3\xa5 ha Rune Tangen i forsvarsrekken. Med han klarte Lask Linz \xc3\xa5 lede ligaen f\xc3\xb8r klubben fikk store \xc3\xb8konomiske problemer etter den s\xc3\xa5kalte \xc2\xabRieger-aff\xc3\xa6ren\xc2\xbb, der klubbpresident Wolfgang Rieger og banken hans gikk konkurs. Som en konsekvens av de \xc3\xb8konomiske problemene ble store deler av lagets spillerstall solgt.\n_START_SECTION_\nSlutten av karri\xc3\xa8ren\n_START_PARAGRAPH_\nEtter oppholdet som profesjonell fotballspiller i utlandet vendte Rune Tangen nok en gang tilbake til Moss FK h\xc3\xb8sten 1999. I 2001 var Tangen med p\xc3\xa5 laget som spilte treningskamp i La Manga mot Malm\xc3\xb6 FF, hvor Zlatan Ibrahimovi\xc4\x87 leverte en meget sterk kamp. I 2002 ble han spillende trener da hovedtrener Erik Brakstad fikk sparken etter nedrykk fra Tippeligaen til Adeccoligaen. Dette var tredje nedrykket Tangen hadde v\xc3\xa6rt med p\xc3\xa5 i klubben. Han besluttet \xc3\xa5 legge opp som aktiv fotballspiller etter 2002-sesongen, og etter nedrykket til Adeccoligaen begynte han som fotballtrener p\xc3\xa5 permanent basis. Tangen var klubbens hovedtrener frem til h\xc3\xb8stsesongen 2003, da han ble assistent-trener for Lars Olof Mattson._NEWLINE_Trass i h\xc3\xb8y alder har Rune Tangen hatt jevnlige comeback for Moss FK. Senest i 2004-sesongen gjorde han comeback for a-laget. Borte mot Tromsdalen m\xc3\xa5tte Moss FK vinne kampen for \xc3\xa5 forhindre nedrykk til 2.divisjon. Under Tangens comeback i denne kampen s\xc3\xb8rget han for 1-0 seier under et hj\xc3\xb8rnespark. Dette sikret Moss FKs fortsatt plass i Adeccoligaen._NEWLINE_Hans aller siste kamp f\xc3\xb8r han la fotballskoene p\xc3\xa5 hylla for godt som fotballspiller p\xc3\xa5 h\xc3\xb8yt niv\xc3\xa5 var mot Aalesund p\xc3\xa5 hjemmebane, i denne kampen spilte han i ca. 60 minutter f\xc3\xb8r han ble byttet ut. Tangen vikarierte ogs\xc3\xa5 som keeperreserve for Moss FK i fem kamper i 2009, da skader gjorde at klubben ikke hadde noen andre tilgjengelig.\n_START_SECTION_\nTrenerkarri\xc3\xa8ren\n_START_PARAGRAPH_\nRune Tangen startet trenerkarri\xc3\xa8ren i 2002 etter klubben rykket ned til Adeccoligaen under Erik Brakstads ledelse. Klubbledelsen besluttet \xc3\xa5 sparke Brakstad og la Tangen overta som spillende trener. H\xc3\xb8stsesongen 2003 ble han assistenttrener for Lars-Olof Mattsson. _NEWLINE_Rune Tangen var assistenttrener i Moss FK frem til 2009. Som en del av jobben som assistenttrener for a-laget var han ogs\xc3\xa5 trener for klubbens andrelag fra 2005. Tangen avsluttet karri\xc3\xa8ren i Moss FK for godt p\xc3\xa5 slutten av 2009-sesongen etter at klubben ikke hadde \xc3\xb8konomi til \xc3\xa5 la han fortsette.\n_START_SECTION_\nNorske landslaget\n_START_PARAGRAPH_\nFra 1984\xe2\x80\x931985 spilte Rune Tangen totalt 13 kamper for det norske U-21 landslaget. I 1988 spilte Tangen for det norske B-landslaget mot England B; kampen endte med tap 0-1._NEWLINE_I 1988 debuterte Tangen for det norske A-landslaget i kampen mot Sverige. Etter dette var det ikke f\xc3\xb8r i 1990 at Tangen p\xc3\xa5 nytt fikk plass p\xc3\xa5 landslaget. I kampen mot S\xc3\xb8r-Korea scoret han f\xc3\xb8r f\xc3\xb8rste og eneste gang i den norske landslagstr\xc3\xb8ya, etter et hj\xc3\xb8rnespark. Den siste kampen han spilte for det norske landslaget var mot Malta i 1990. I mars 1992 tok landslagstrener Egil Olsen ham ut i troppen til treningssamling med A-landslaget.'